Tweede slag vir Stella | Maroela Media
Tweede slag vir Stella
Die liggaam van 'n man is op die gholfbaan by Stella in Noordwes aangetref, skaars twee weke ná die moord van twee tienermeisies dié dorp geruk het.
Die naam van dié klein plattelandse dorpie was onlangs oral in die media te lees toe Sharnelle Hough (17) en Marna Engelbrecht (16) in hul skoolkoshuis op die dorp vermoor is.
Lt.kol. Adele Myburgh, woordvoerder van die polisie, het gesê iemand, dit is in dié stadium nog onduidelik wie, het omstreeks 14:00 Woensdag op 'n 68-jarige man se liggaam afgekom in die veld op die gholfbaan.
"Die man het 'n skietwond aan sy kop gehad. Daar is 'n vuurwapen op die toneel aangetref en die polisie vermoed in dié stadium geen gemene spel nie," het Myburgh gesê.
Volgens haar is die man se naasbestaandes reeds in kennis gestel van sy dood, maar is die formele uitkenningsproses nog nie afgehandel nie.
Myburgh het bevestig dat die man geen verwantskap met Hough en Engelbrecht het nie. "Hulle is nie familie of eens kennisse van mekaar nie."
Van Breda-vonnis: 'Dit was 'n koelbloedige moord'
Shivambu kry wind van voor oor sy 'rassisme'
Wat gaan aan op Stella?!
@Brain – wat gaan aan IN DIE LAND???? Jy hoor net van moord en doodslag. 'n Pa skiet sy seun, twee dogters en daarna homself dood – depressief a.g.v. werkverlies en swaarkry. Twee tienerdogters word op 'n plattelandse dorpie om onverklaarbare rede doodgewurg in hul koshuis. 'n Pa skiet sy seun 'per ongeluk' dood na die kind aan die motorvenster klop ná aandklasse nadat hy gedink het hy word aangeval. Lyk my, in hierdie land en in vandag se dae kan mens, as jy bevoorreg is om in die oggend ongeskaad wakker te word, net sê; "Dank Vader!". Die land,… Lees meer »